Çarçewa vengdayîşê Konseya Koordînasyonê Komeleyanê Sendîkayan a Îranî de vizêr pêro Îran û Rojhelatê Kurdîstanî de mamostayan nawnayîş kerd.
Mamostayan nawnayîşan de waşt ke wa binpaykerdişê heqanê înan û qanûnan biqedê. Mamostayan eşkerayîya xo de ard ziwan ke mîyanê krîzê ekonomîkî de şert û mercê înan ê xebitîyayîşî wa bêrê weşkerdene.
Mamostayan îfade kerd ke eke waştişê înan nêrê caardene ê do dest pê grev, mîtîng, rayraşîyayîşan zî bikerê û heta peynî xo ver bidê. Mamostayan waşt ke wa mamostayê tepişteyî zî bêrê veradayene.
